**Grozījumi Ministru kabineta 2015.gada 22.decembra noteikumos Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015.gada 22.decembra noteikumos Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – projekts) mērķis ir:  1) noteikt 3.punktā, ka minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 80 % no kapitālsabiedrības pārskata gada peļņas, nevis 50%, kā arī precizēt dividenžu maksājuma saturu, iekļaujot tajā arī uzņēmuma ienākuma nodokli (turpmāk – UIN).  2) aizstāt terminu “tīrā peļņa” ar terminu “pārskata gada peļņa”;  3) papildināt 11.2.5.apakšpunktu ar vēl vienu pamatojumu, kad peļņas daļas atstājama kapitālsabiedrības rīcībā;  Ievērojot to, ka likums “Par vidēja termiņa budžeta ietvaru 2020., 2021. un 2022.gadam” nenoteic dividenžu procentuālā maksājuma apmēru un ka tajā ietilpst arī UIN un tas stāsies spēkā 2020.gada 1.janvārī, tad skaidrojoša norma par to, ka dividenžu maksājums ietver arī UIN, jāiekļauj projektā un tam jāstājas spēkā **2020.gada 1.janvārī.** |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Lai izpildītu Ministru kabineta 11.oktobra sēdes uzdevumu (prot. Nr.47, 6.§ 5.2.punkts) - līdz 2019.gada 15.novembrim sagatavot un iesniegt izskatīšanai Ministru kabinetā kā Ministru kabineta lietu grozījumus Ministru kabineta 2015.gada 22.decembra noteikumos Nr.806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu", nosakot skaidru kārtību, kādā valsts kapitālsabiedrībām veicami maksājumi par valsts kapitāla izmantošanu, un nosakot, ka valsts budžetā iemaksājamajās peļņas daļas apmērā tiek ņemts vērā arī uzņēmumu ienākuma nodoklis. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumā “Par vidēja termiņa budžeta ietvaru 2020., 2021. un 2022.gadam” nav iekļauta norma, kas noteic valsts kapitālsabiedrībām izmaksājamo dividenžu procentuālo apmēru un ka dividenžu maksājums ietver maksājumu par valsts kapitāla izmantošanu un uzņēmuma ienākuma nodokli (turpmāk – UIN). Minimālais izmaksājamo dividenžu procentuālais apmērs pārskata gadā ir noteikts Ministru kabineta 2015.gada 22.decembra noteikumu Nr.806 "Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu" (turpmāk – Dividenžu noteikumi) 3.punktā.   1. **Grozījums Dividenžu noteikumu 3.punktā**   Ar projektu plānots noteikt, ka dividenžu maksājums sevī ietver maksu par valsts kapitāla izmantošanu un UIN.  Noteikt, ka minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 80 % no kapitālsabiedrības pārskata gada peļņas. Izmaiņas pamatojamas ar to, ka līdz šim likumā “Par vidēja termiņa budžeta ietvaru...” minimālās prognozējamā peļņas daļa, kas izmaksājama dividendes nav bijusi zemāka par 80% un šādu apmēru vairumā gadījumā savās vidēja termiņa stratēģijās ir noteikušas valsts kapitālsabiedrības, turklāt dividenžu maksājumā tiek ietverts arī UIN. Ja kapitālsabiedrības, ņemot vērā to investīcijām nepieciešamo finanšu apjomu un finanšu stabilitāti raksturojošos rādītājus, piemēram, likviditātes koeficients un saistību pret pašu kapitāla attiecību, vēlēsies atšķirīgu dividendēs izmaksājamo peļņas procentuālo apmēru, tās, kā līdz šim, varēs iesniegt Ministru kabinetam izlemšanai.  Projekts neskar tās kapitālsabiedrības, kurām dividendēs izmaksājamo peļņas daļas apmēru nosaka likums. Projekts neskar arī tās kapitālsabiedrības, kurām jau tagad spēkā esošajās vidēja termiņa darbības stratēģijās Ministru kabinets atļāvis noteikt atšķirīgu dividendēs izmaksājamo peļņas daļu.   1. **Jēdziena “tīrā peļņa” aizstāšana**   Atbilstoši Finanšu ministrijas ieteikumam jēdziena “tīrā peļņa” vietā lietojams atbilstošāks jēdziens “pārskata gada peļņa”. Ar projektu plānots visā Dividenžu noteikumu tekstā aizstāt vārdus “tīrā peļņa” ar vārdiem “pārskata gada peļņa”.   1. **Grozījums dividenžu noteikumu 11.2.5.apakšpunktā**   Ņemot vērā praksē sastopamos gadījumos, kuros daļu kapitālsabiedrības peļņu rada izmaiņas postenī “uzkrātās saistības” ir nepieciešams papildināt dividenžu noteikumu 11.2.5.punktu, iekļaujot vēl vienu pamatojumu, kad kapitālsabiedrības peļņa varētu tikt atstātā tās rīcībā. Izmaiņas postenī “uzkrātās saistības” rodas dažādu iemeslu dēļ. Tās tiek dzēstas, jo zūd pamats to izveidei un par attiecīgu summu tiek atzīti ieņēmumi postenī “ieņēmumi”. Izmaiņu pamatā ir dažādi iemesli. Piemēram, izmaiņas nodokļu aprēķinu regulējošajos tiesību aktos. Ar jauno UIN aprēķināšanas kārtību, kapitālsabiedrībās būtiski pieauga pārskata gada peļņa, kas radās, dzēšot UIN nomaksai uzkrātās saistības. Citi iemesli uzkrāto saistību dzēšanai ir kapitālsabiedrības grāmatvedības politikas maiņa, uzkrājums iespējamo izmaksu segšanai, kas radīsies kapitālsabiedrībai nelabvēlīga tiesas sprieduma rezultātā, kļūdaini uzkrātās saistības neizmantotajiem darbinieku atvaļinājumiem u.tml. |
| 3. | Projekta izstrādē iesaistītās institūcijas un publiskas personas kapitālsabiedrības | Pārresoru koordinācijas centrs |
| 4. | Cita informācija | Vienlaikus ar šiem grozījumiem tiek gozīts arī Kapitālsabiedrību pārvaldības likums, kas paplašinās Dividenžu noteikumu tvērumu attiecībā uz dividenžu prognozēšanas un izmaksas kārtību. Pēc likuma grozījumu pieņemšanas Saeimā, tiks virzīts atsevišķs spēkā esošo noteikumu grozījumu projekts. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs) |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts nepalielinās administratīvo slogu. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kapitāla daļu turētāji un valsts kapitālsabiedrības. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Ministru prezidents A.K.Kariņš

Finanšu ministrs J.Reirs

Vīza

Pārresoru koordinācijas centra vadītājs P. Vilks

11.12.2019. 13:43

972

S.Ozola, 67082815

Sarmite.Ozola@pkc.mk.gov.lv